CELEX: 22004D0122
Language: hu
Date: 2004-09-24 00:00:00
Title: Az EGT-Vegyesbizottság 122/2004 határozata (2004. szeptember 24.) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

10.3.2005   
            
            
               HU
            
            
               Az Európai Unió Hivatalos Lapja
            
            
               L 64/18
            
         
      AZ EGT-VEGYESBIZOTTSÁG 122/2004 HATÁROZATA
   
   (2004. szeptember 24.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a „Megállapodás”) és különösen annak 98. cikkére,
   mivel:
   
               (1)
            
            
               A Megállapodás II. mellékletét a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Gazdasági Térségben való részvételéről szóló, Luxemburgban 2003. október 14-én aláírt megállapodás (1) módosította.
            
         
               (2)
            
            
               A közvetett látást biztosító eszközök és az ilyen eszközökkel felszerelt járművek típusjóváhagyására vonatkozó tagállami jogszabályok közelítéséről, a 70/156/EGK irányelv módosításáról és a 71/127/EGK irányelv hatályon kívül helyezéséről szóló, 2003. november 10-i 2003/97/EK európai parlamenti és tanácsi irányelvet (2) be kell építeni a Megállapodásba,
            
         A KÖVETKEZŐKÉPPEN HATÁROZOTT:
   1. cikk
   A Megállapodás II. mellékletének I. fejezete a következőképpen módosul:
   
               1.
            
            
               Az 1. pont (70/156/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32003 L 0097: A 2003. november 10-i 2003/97/EK európai parlamenti és tanácsi irányelv (HL L 25., 2004.1.29., 1. o.).”
                        
                     
         
               2.
            
            
               A 45zb pontot (2002/51/EK európai parlamenti és tanácsi irányelv) követően a következő ponttal egészül ki:
               
                           „45zc.
                        
                        
                           
                              32003 L 0097: A 2003. november 10-i 2003/97/EK európai parlamenti és tanácsi irányelv a közvetett látást biztosító eszközök és az ilyen eszközökkel felszerelt járművek típusjóváhagyására vonatkozó tagállami jogszabályok közelítéséről, a 70/156/EGK irányelv módosításáról és a 71/127/EGK irányelv hatályon kívül helyezéséről (HL L 25., 2004.1.29., 1. o.).
                        
                     Az irányelv rendelkezéseit e Megállapodás alkalmazásában a következőképpen kell értelmezni:
               Az I. melléklet 5. függelékének 1.1.1. pontja a következő szöveggel egészül ki:
               »IS = Izland, FL = Liechtenstein és 16 = Norvégia«”
            
         
               3.
            
            
               A 9. pont (71/127/EGK tanácsi irányelv) szövegét 2010. január 24-től el kell hagyni.
            
         2. cikk
   Az 2003/97/EK irányelv izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.
   3. cikk
   Ez a határozat 2004. szeptember 25-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2004. szeptember 24-én.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 130., 2004.4.29., 3. o.
   
   
      (2)  HL L 25., 2004.1.29., 1. o.
   
   
      (3)  Alkotmányos követelmények felmerülését nem jelezték.